Gusti Yesus mbikak korining pangertosan ing bab pasedherekan. Nalika semanten, langkung-langkung ing brayatipun para tiyang Yahudi, saestu nengenaken bab pasedherekan tumrap para tiyang ingkang gadhah sesambetan rah utawi keturunan. Ingkang dipun wastani sadherek inggih punika namung para tiyang ingkang gadhah sesambetan rah (hubungan darah). Punika cetha sanget nalika ibu lan para sedherekipun Gusti Yesus madosi lan badhe pinanggih kaliyan panjenenganipun, saestu nampi kawigatosan ingkang mirunggan.